น้ำประปาไทย ปลอดภัย
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 4 ส.ค. 2553
21 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 4 ส.ค. 2553
โดย....นายกระทิง &amp; หญิงฟลอร์




...ดัชนีหุ้นไทย ไต่ระดับทำสถิติใหม่ได้เรื่อยๆ วานนี้ พุ่งแตะ 870 จุด แล้วตบลงมาติดลบ ก่อนตบขึ้นไปใหม่ทำเขียว 864.48 จุด ขยับ 1.30 จุด มูลค่าซื้อขาย 32,720 ล้านบาท ..... ต่างชาติ 1,724 ล้านบาท 
...หุ้น “ไดสตาร์” (DISTAR) ซิลลิงขาด 0.61 บาท ตีขึ้นอย่างนี้ต้องมีสตอรีชัวร์ ถ้าสตอรีเดิมก็ต้องเป็นประมูลรถเมล์เช่า ขสมก. 4,000 คัน
...ทุกข์ระดมคนเล่น SLC (โซลูชั่น คอนเนอร์ฯ) ร่วง 3 วันติดตั้งแต่ปลายสัปดาห์ที่แล้ว เจอข่าวตรวจสอบใครมั่วเล่นไม่บ้าก็สติเสีย หรือไม่งั้นก็ “เซ็งสุดๆ” กับ 2 มาตรการปฏิบัติของตลาดหลักทรัพย์ 
...สินค้าใหม่ มินิโกลด์ฟิวเจอร์ส 10 บาท ก่อนลงทุนควรศึกษาให้รอบคอบก่อนตัดสินใจลงทุน หรือถ้าไม่ชัวร์ ตลาดหลักทรัพย์ เปิด “ห้องเรียนโกลด์ฟิวเจอร์ส”   ระหว่างวันที่ 2-19 ส.ค.นี้ ที่ห้องประชุม 1101 อาคารตลาดหลักทรัพย์ 
...2 วันก่อน นักวิเคราะห์ไปพบบริษัท น้ำประปาไทย (TTW) ถูกอกถูกใจผลดำเนินงาน กลับมาแห่ปรับเป้ากำไรปีนี้ ให้ราคาหุ้นสูงกว่า 6 บาท หลังผลงานไตรมาส 2 และครึ่งปีสวยเกินคาด อย่างที่ “สมโพธิ ศรีภูมิ” เอ็มดี ย้ำมาตลอดว่า ปีก่อนเป็นปีกวาดบ้าน ปีนี้และปีต่อๆ ไปเป็นปีเก็บเกี่ยว และอีกไม่กี่วัน ส่วนเพิ่มกำลังผลิตจะเดินเครื่องผลิตน้ำออกมาขายได้ เลยไม่แปลกใจวานนี้ราคาขยับแรงตามภาวะรวม สร้างปรากฏการณ์ใหม่ของบริษัท